شارەزایەکی کەشناسی ئاماژە بەوەدەکات، لە سبەینێوە لە هەرێمی کوردستان بایەکی سارد و وشک چالاک دەبێت و پلەکانی گەرما نزم دەبنەوە.
ئاراس جەبار، شارەزای کەشناسی ئاماژەبەوەدەکات، سبەینێ شەممە ١٧ی کانونی یەکەمی ٢٠٢٢، لە ئەنجامی زیادبوونی کاریگەری بەرزەپاڵەپەستۆی ھەوا لەسەر ناوچەکە ئاسمانی ھەرێم ساماڵ و ڕوون دەبێت، بەرزترین پلەکانی گەرما بەشێوەیەکی جێگیر دەمێنێتەوە.
راشیگەیاندووە، لە ناوچەکانی سنوری پارێزگای سلێمانی و ئیدارەی ڕاپەرین و ناوچە شاخاویەکانی ڕۆژھەڵاتی پارێزگای ھەولێر لەکاتەکانی بەرەبەیانی سبەینێوە بایەکی وشک و سارد چالاک ئەبێت بەخێرای ١٥کم\س تا ھەندێک کات بۆ زیاتر لە ٣٥کم\س لە ئاراستەی باکوری رۆژھەڵاتەوە".
ئاراس جەبار ئاماژەی بەوەشکردووە:"بەھۆی ئەم بایەوە پلەی گەرمی ھەستپێکراوی ھەوا لەم ناوچانەدا ساردتر ئەبێت لە پلەی راستەقینە و ھەست بەکەشێکی سارد دەکرێت بەتایبەت کاریگەری ئەم بایە بەچالاکی دەمێنێتەوە تا پێش نیوەرۆی رۆژی دووشەممە."